Iɣaniben-a (usrid, arusrid, arusrid ilelli), llan di tira n tsekla taqbaylit, maca ulac tazrawt neɣ tiẓri ɣef wanect-a, ɣef waya tiɣbula i nessexdem deg tezrawt-nneɣ deg wayen yerzan aya-gi d tibeṛṛaniyin neɣ llant-d ɣef tutlayin nniḍen, deg tezrawt-nneɣ nebder-d akk ayen yerzan iɣaniben-a anagar aferdis n wakud, acku tutlayt n tmaziɣt d tutlayt i teddun s tmezra neɣ ilmen-d n tigawin, ma yella tekfa neɣ ur tekfi ara. ɣef waya ad neɛreḍ ad nezrew iɣaniben-a seg tama n umsawal, ma yella d agensay, neɣ d aẓɣaray, acku deg tesleḍt n yeḍrisen iseklanen ad d-naf timiḍranin n tmenna zerwent talɣiwin tutlayanin akked tfaksutin yettwasmersen deg-sen, ma dayen yerzan tazrawt n tewsit n wungal ad d-naf timiḍranin-a zerwent tifaksutin tiseklanin n wungal yeɛnan tasiwelt, acku iferdisen n tmenna d yiferdisen n tsensiwelt ttemyekcamen yerna ttemyekmalen.